钦定古今图书集成/明伦汇编/官常典/第736卷 > 暴昭
## 钦定古今图书集成/明伦汇编/官常典/第736卷 > 暴昭

按《明外史》本传：“昭，浮山人。洪武中，由国子生授大理
寺司务。三十年，擢刑部右侍郎。明年，迁左都御史。未
几，改刑部尚书。耿介有峻节，布衣麻屦，以清俭知名。
建文初，充北平采访使，具得燕邸不法状，密以闻，请
预为备。燕兵起，设北平布政司于真定。昭以尚书掌
司事，与铁铉辈悉心经画，平安诸军败，召归。金川门”
陷，出亡，被执不屈，磔死。福王时，赠昭太保，谥“刚烈。”